
LABEDIA: ЕНЦИКЛОПЕДИЯ НА КЪСНАТА АНТИЧНОСТ НА БАЛКАНИТЕ
LABEDIA: ENCYCLOPEDIA OF THE LATE ANTIQUE BALKANS


ЕТИЧЕН КОДЕКС
на LABedia: енциклопедия на Късната античност на Балканите,
издание на Института за балканистика с Център по тракология „Проф. Александър Фол“

Етичният кодекс на LABedia: енциклопедия на Късната античност на Балканите регламентира етичните стандарти, към които е задължително да се придържат всички, които участват в процеса на подготовка и публикуване на статии в енциклопедията. Спазването на приетите международни стандарти за етика на публикуване е съществена част от политиката на редакционната колегия и има за основна цел поддържането на високо научно качество на публикациите. Всички, които участват в процеса на подготовка и публикуване на статии в енциклопедията, са длъжни да се придържат към нормите на етично поведение и да спазват принципите на професионалната етика в следните основни насоки.

Задължения на авторите
Изпратените за публикация ръкописи трябва да са оригинални изследователски разработки, които не са публикувани или представени за публикация на друго място. Представянето на един ръкопис за публикуване на повече от едно място се счита за неетично и неприемливо поведение.
От авторите са очаква да са коректни по отношение на данните, резултатите, методите и правилата за публикуване. Научният анализ и интерпретирането на изворовия материал трябва да са непредубедени. Недопустимо е фалшифицирането на извори и данни, включително тяхното манипулиране с цел доказване на предварително формулирана хипотеза. 
[bookmark: _GoBack]Не се допуска плагиатство в каквато и да е форма. Авторите трябва да уважават интелектуалните и историографски натрупвания и да го отразяват в предложените от тях изследвания. Задължително e стриктното придържане към изискванията за научност, безпристрастност, спазване на езиковите норми.
Авторите трябва да предават предложените за печат изследвания съобразно предварително установените от редакционния екип изисквания. При направени запитвания от страна на редакторите, се очаква авторите да отговорят своевременно – по въпроси свързани с първичните данни, разяснения по текста или авторското право. Авторите трябва да се съобразят с направените от рецензентите забележки и указания (ако има такива), както и повторно да изпратят своя ръкопис след нанасянето на съответните корекции. Текстове, които не са предадени за печат до 6 (шест) месеца след като са върнати на автора от рецензентите, ще трябва да преминат отново процедура по приемане.
При наличието на илюстративен материал, авторите трябва коректно да цитират мястото на първоначална публикация, или да осигурят авторско право за неговото публикуване.
Ако предаденото за публикация изследване е резултат от работа по проект или др. подобна дейност, от автора се очаква да уведоми редакторите на LABedia за коректното отразяване на този факт. Ако авторът не е поискал изрично посочването на допълнителната информация, редакционният екип не носи отговорност за направения пропуск.

Задължения и отговорности на рецензентите
За рецензенти се избират учени с висока научна компетентност в съответната научна област. При избор на учен, който не се чувства достатъчно квалифициран да рецензира предоставения му научен материал, от него се очаква своевременно да информира редакторите, че не е в състояние да направи достатъчно точна рецензия, за да може да бъде заменен.
При поет ангажимент от рецензента се очаква да спазва посочените от редакторите срокове. Рецензентът е длъжен прилага към подадения ръкопис единствено научни критерии за оценка. От него се очаква да направи недвусмислена оценка на научните качества на ръкописа, която да подкрепи с обективни аргументи и градивна критика.
От рецензента се очаква своевременно да уведоми редколегията в случай на некоректно цитиране, плагиатство и/ или дублиране на части от материала с вече публикувана статия.
Рецензиите са двойно анонимни и е недопустимо рецензентите да дискутират или показват на трети лица (освен ако не са членове на редколегията) части от научното изследване, както и да използват идеи и информация от публикацията в собствен интерес.

Задължения и отговорности на редакторите
Редакционната колегия е длъжна да разглежда всички постъпили текстове и след предварителна оценка дали отговарят на тематичния и хронологичен обхват на LABedia, както и на техническите изисквания, да върне текста или да организира неговото рецензиране. Редакторът трябва в срок не повече от 2 (два) месеца от постъпване на предложеното за публикация изследване да информира автора за взетото решение.
Ако двете рецензии са противоречиви се определя трети рецензент и неговото мнение е окончателно. Рецензентите трябва да са утвърдени учени в съответната научна област, като националната им принадлежност е без значение
Редакционната колегии отговаря за информирането на автора за всички забележки и коментари, които са направени от рецензентите. В това число влизат и всички технически пропуски, фактологически и методически неточности, неправилно, недостатъчно или неетично цитиране и др.
Информация и концепции, които са придобити в процеса на рецензиране на предаден за публикуване научен материал, са строго конфиденциални и не е етично да се ползват в собствен интерес.
Задължение на главния редактор е да предприеме съответни мерки при постъпване на оплаквания, свързани с нарушаването на етиката, по отношение на постъпило или вече публикувано научно изследване.
В задълженията на редакторите влиза осъществяването на активна комуникация с авторите и рецензентите. 

